Tor Erik Jenstad

Tor Erik Jenstad (født 5. oktober 1956 i Sunndal, Nordmøre) er en norsk språkforsker, ordbokredaktør og folkemusiker, bosatt i Trondheim.

Han har sin utdannelse fra Universitetet i Trondheim, der han i 1982 ble cand. philol. med en hovedoppgave om Sunndals-dialekten.
I 1995 ble han dr. art., med avhandlingen Ein repetis i obligadur : norsk folkemusikkterminologi, med vekt på feletradisjonen. I 2001 utga han en bok med samme tittel, som bygger på dr. art.-avhandlingen.

Siden 2003 har han vært en av redaktørene for Norsk Ordbok 2014.Norsk Ordboks informasjon om Jenstad 

Jenstad legger vekt på formidling, og hans publikasjoner spenner fra akademiske til populærvitenskapelige bøker og artikler. Han holder også ofte foredragom foredrag  og deltar i radioprogram. Han bidro blant annet jevnlig i NRK-programmet Språkteigen.Informasjon fra programmet Språkteigen, om at han svarer på spørsmål fra lytterne Han har også dialektbloggen «Moro med ord og uttrykk!» sammen med Unni Ulltveit (foto/redigering).Dialektbloggen 

Fra 1992 har han hatt NRKs radioprogram «Dialektmagasinet», som fortsatt sendes ukentlig – og nå også kan høres som podkast.NRKs informasjon om Dialektmagasinet og Jenstad

I 1993 mottok han Nordmøre Mållags målpris, og i 1998 mottok han en pris fra Kungl. Gustav Adolfs Akademien för svensk folkkultur (Torsten Janckes minnefond) for sitt arbeid med norsk dialektologi.Tveter, Nina E. «Jenstads nye samlede – eller I navnekulturens tjeneste». I: Universitetsavisa, 1998

Jenstad er også en aktiv folkemusiker. Han var styremedlem i Landslaget for Spelemenn i perioden 1997–1999, og leder for Trøndelag Folkemusikklag 2013–14.

Sammen med folkemusikkgruppen Hørkelgaddan, der han spilte trekkspill og torader, mottok han Spellemannprisen 1981 i  klassen folkemusikk/gammeldans. Han spiller i flere spelemannslag og folkemusikkgrupper, med Oppdal Spell- og dansarlag som hovedlag. Duoen «Trebitmerra og feppeldaill'n» (med Unni Ulltveit) er Norges første «togspellemenn».«Ta en svingom på Dovrebanen!». I: OPP (Oppdals-avis) 15. februar 2013, s. 8«Norge Rundt»-innslag om togspellemennene 26. april 2013

Jenstad er medlem av Det Kongelige Norske Videnskabers Selskab

Han ble tildelt Trønderlagets målpris 2019 for sitt mangeårige arbeid for dialekt og nynorsk.

 Bibliografi (utvalg) 

 2013 – «Frå ryphøa til shit creek. Ordspel på stadnamn». I: Namn og Nemne : Tidsskrift for norsk namnegransking
 2011 – Leksikalsk forsking i norske målføre og nynorsk skriftspråk (red.), med Lars S. Vikør
 2002 – Trønderordboka, med Arnold Dalen 1997-utgaven som e-bok fra bokhylla.no) Språkrådets omtale av Trønderordboka
 2001 – Ein repetis i obligadur : folkemusikkterminologi i norske dialektar, med vekt på feletradisjonen
 1999 – Nye skjellsordboka (1991-utgaven, b. 1 som e-bok fra bokhylla.no)

 Referanser og fotnoter 

 Kilder 
 Jenstad i leksikonet Allkunne

 Eksterne lenker 
 Moro med ord og uttrykk. Jenstads dialekt-blogg Besøkt 27. januar 2015
  Jenstad presenterer og forklarer et skjellsord i NRKs Språkteigen.

Kategori:Norske lingvister
Kategori:Norske folkemusikere
Kategori:Personer fra Sunndal kommune
Kategori:Fødsler i 1956